joelniklaus/EU_Wikipedias huggingface dataset:
Κριτές

Οι Κριτές ήταν οι ανώτατοι πολιτικοί άνδρες που ηγήθηκαν του Ισραήλ από τον θάνατο του Ιησού του Ναυή μέχρι τον πρώτο βασιλέα, τον Σαούλ. Η λέξη απαντάται στην Παλαιά Διαθήκη και με την έννοια του δικαστή. Σύμφωνα με τη βιβλική παράδοση και τις διηγήσεις της Παλαιάς Διαθήκης, η περίοδος των Κριτών μεσολαβεί ανάμεσα στον θάνατο του Ιησού του Ναυή και την άνοδο στη βασιλεία του Σαούλ.

Σύμφωνα με το βιβλικό κείμενο η εξουσία δεν ήταν κληρονομική και συνεχιζόμενη διαδοχικά, αλλά οι κριτές εμφανίζονταν κατά τα παραστρατήματα των Ισραηλιτών για να καθοδηγήσουν τον λαό και πάλι στο θέλημα του Θεού. Όταν ο περιούσιος λαός απομακρύνεται από το Θεό και στρέφεται σε άλλους θεούς, τότε η τιμωρία, το αποτέλεσμα της στροφής αυτής, είναι η κατάκτηση του λαού από άλλους. Τούτο συμβαίνει καθώς κατά τη βιβλική θεώρηση της Ιστορίας, απώλεια της πίστης στον πραγματικό Θεό του Ισραήλ, στο Θεό των πατέρων, οδηγεί σε απώλεια της ελευθερίας - είναι αποτέλεσμα της αχαριστίας που δείχνουν οι Ισραηλίτες. Έτσι, παρουσιάζεται κάποιος εχθρός που τους στερεί την αυτοδιάθεση μέχρι να επιστρέψουν στην αληθινή πίστη. Όταν ο λαός μετανοεί για το λάθος του τότε εμφανίζεται ο άνθρωπος του Θεού, ένας κριτής, οδηγεί το λαό στην ελευθερία και επανέρχεται περίοδος ειρήνης και ευμάρειας για το Ισραήλ.

Είναι οι εξής: Γοθονιήλ, Εχούδ, Σαμγάρ, Δεββώρα και Βαράκ, Γεδεών και μετά ο γιος του Αβιμέλεχ, Τολά, Ζαΐρ, Ιεφθάε, Ιβζάν, Ελόν, Αβδόν, Σαμψών. Όλα τα περιστατικά είναι στο βιβλίο Κριταί.

Παραπομπές

Δείτε επίσης 
Κριτές (βιβλίο)

Ηγέτες
Περιτονίτιδα

Περιτονίτιδα είναι μια φλεγμονή του περιτοναίου, του λεπτού ιστού που ενώνει το έσω τοίχωμα της κοιλιάς και καλύπτει τα περισσότερα κοιλιακά όργανα. Η περιτονίτιδα μπορεί να είναι τοπική είτε γενικευμένη, και μπορεί να προκληθεί από κάποια λοίμωξη (συχνά λόγω ρήξης κοίλου σπλάχνου που συμβαίνει σε κοιλιακό τραύμα ή σκωληκοειδίτιδα ή από μη λοιμώδεις παράγοντες. Το περιτόναιο μπορεί να ερεθιστεί από ελεύθερη ροή εντός της κοιλιάς:
 Χολής
 Εντερικού υγρού και κοπράνων ουρων 
 Γαστρικού υγρού και τροφών
 Αίματος
 Μικροβίων

Συμπτώματα

-Αυξανόμενος κοιλιακός πόνος

-Διογκωμένη και ευαίσθητη κοιλιά

-Ναυτία και έμετος

-Αδυναμία αποβολής κοπράνων ή αερίων

-Πυρετός

-Χαμηλή πίεση

-Δίψα

Αντιμετώπιση
Επειδή η περιτονίτιδα είναι επείγουσα κατάσταση, αντιμετωπίζεται συνήθως με χειρουργείο, είτε για να αφαιρεθεί η αιτία του προβλήματος, όπως η ρήξη της σκωληκοειδούς απόφυσης, είτε για να διορθωθεί κάποιο τραύμα, όπως η διάτρηση στο στομάχι ή στο έντερο.

Φλεγμονές
Επείγοντα ιατρικά περιστατικά
Euromast

Ο Euromast είναι πύργος  παρατήρησης στο Ρότερνταμ της Ολλανδίας, ο οποίος κατασκευάστηκε κατά το χρονικό διάστημα 1958 - 1960. Σχεδιάστηκε από τον Χουγκ Μάασκαντ (Hugh Maaskant). Κατασκευάστηκε ειδικά για την Floriade (έκθεση ανθοκομίας και κηπουρικής που διεξάγεται ανά δεκαετία στην Ολλανδία) και από το 2010 αναφέρεται ως μνημείο. Πρόκειται για κατασκευή από μπετόν με εσωτερική διάμετρο 9 μ. και πάχος τοιχωμάτων 30 εκ. Για λόγους σταθερότητας "πατά" σε ένα τσιμεντένιο μπλοκ μάζας 1.900.000 kg, ώστε το κέντρο βάρους της όλης κατασκευής να βρίσκεται κάτω από την επιφάνεια του εδάφους. Διαθέτει πλατφόρμα παρατήρησης σε ύψος 96 μ. καθώς και ένα εστιατόριο. Αρχικά, με ύψος 101 μ. ήταν το ψηλότερο κτίσμα στο Ρότερνταμ, "τίτλο" που απώλεσε όταν κατασκευάστηκε το κτίριο "Erasmus MC" με ύψος 113,5 μ., το οποίο ολοκληρώθηκε το 1968. Ανέκτησε τον τίτλο του υψηλότερου κτίσματος το 1970, όταν κατασκευάστηκε ο "διαστημικός πύργος" στην κορυφή του, δίνοντάς του επιπλέον ύψος 85 μ. Το συνολικό ύψος του σήμερα, μετρουμένης και της κεραίας στην κορυφή του, είναι 184,6 μ, ενώ το ύψος της οροφής του είναι στα 104 μ.

Ο Euromast υπάγεται στη Διεθνή Ομοσπονδία Πύργων. Το 2008 και το 2009 ο πύργος φιλοξένησε δράσεις "ακραίων αθλητικών εκδηλώσεων" (extreme sports) που περιλάμβαναν και "μπάντζι τζάμπινγκ".

Παραπομπές

Κτίρια και κατασκευές στην Ολλανδία
Ρότερνταμ
Μουσείο ούζου - Ο Κόσμος του Ούζου

Το μουσείο ούζου, ο Κόσμος του Ούζου βρίσκεται στις εγκαταστάσεις του αποστακτηρίου του Ούζου Πλωμαρίου Ισιδώρου Αρβανίτου, στο Πλωμάρι της Λέσβου. Σκοπός του είναι η ανάδειξη της παραδοσιακής τέχνης της ουζοποιίας που χαρακτηρίζει το Πλωμάρι εδώ και πολλά χρόνια.

Βασικά σημεία ξενάγησης

Εκθέματα εξωτερικού χώρου 
Συλλογή από αντικείμενα που χρησιμοποιούνταν στην απόσταξη και στην εμφιάλωση, όπως παλαιοί άμβυκες, δοχεία συλλογής αποστάγματος, ταπωτικά πωμάτων και μηχανήματα επικόλλησης ετικετών (ετικετέζες).

Εκθέματα εσωτερικού χώρου 
Συλλογή από εργαλεία που παραδοσιακά χρησιμοποιούνταν για την παραγωγή του ούζου, όπως αλκοολόμετρα, θερμόμετρα, δοχεία μεταφοράς, σερβιρίσματος και αποθήκευσης του ούζου, σφραγίδες κιβωτίων, ζυγαριά και μουσειακές φιάλες του ούζου καθώς και την πρώτη φιάλη του Ούζου Πλωμαρίου Ισιδώρου Αρβανίτου.

Απόσταξη, ποιοτικός έλεγχος και εμφιάλωση 
Ξενάγηση στις εγκαταστάσεις του αποστακτηρίου όπου οι επισκέπτες ανακαλύπτουν γιατί το Πλωμάρι θεωρείται η πατρίδα του ούζου και παρακολουθούν τη διαδικασία της απόσταξης που γίνεται σε 18 μικρούς, χειροποίητους, χάλκινους άμβυκες, καθώς και τη διαδικασία εμφιάλωσης και συσκευασίας. Επιπλέον, γνωρίζουν από κοντά τα βότανα και τους καρπούς της Λεσβιακής γης, που αποτελούν συστατικά του Ούζου Πλωμαρίου.

Χώρος γευσιγνωσίας 
Σε ειδικά διαμορφωμένο χώρο οι επισκέπτες δοκιμάζουν και επιχειρούν να διακρίνουν τα χαρακτηριστικά του καλού ούζου.

Πληροφορίες

Φωτοθήκη

Παραπομπές

Δείτε επίσης
 Πλωμάρι

Εξωτερικοί σύνδεσμοι 
 http://theworldofouzo.gr/el/ouzo-plomari/ouzo-museum.php
 http://lesvosgreece.gr/el/o-kosmos-toy-oyzoy
 http://www.ouzoplomari.gr/site/index.php

Μουσεία στην Ελλάδα
Σον Μάρσαλ

Ο Σον Μάρσαλ, γεννημένος στις 11 Απριλίου 1985 στο Ριάλτο της Καλιφόρνια, είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ.

Καριέρα
Ο Μάρσαλ φοίτησε στο πανεπιστήμιο της Βοστώνης από το 2003 ως το 2007, με καλύτερη χρονιά του την τέταρτη, όπου είχε μέσους όρους 14,8 πόντων, 4,5 ριμπάουντ και 1,9 ασίστ.

Μετά την αποφοίτηση του, δεν κατάφερε να γίνει ντραφτ για το ΝΒΑ και υπέγραψε συμβόλαιο με την τουρκική Καρσίγιακα, για την οποία είχε 19,5 πόντους και 5,2 ριμπάουντ ανά αγώνα. Την επόμενη χρονιά, φόρεσε την φανέλα του Άρη, με τον οποίο κατέλαβε την τέταρτη θέση στο ελληνικό πρωτάθλημα, αγωνιζόμενος σε 16 αγώνες με μέσους όρους 12,3 πόντων και 2,8 ριμπάουντ. Τον Φεβρουάριο του 2009, τραυματίστηκε και έμεινε εκτός αγωνιστικών χώρων για έξι εβδομάδες, ολοκληρώνοντας την χρονιά στην τουρκική Αλιάγκα Πετκίμ, όπου όμως έπαιξε σε μόλις ένα παιχνίδι.

Το 2009-10, ο Μάρσαλ φόρεσε την φανέλα της Ντιζόν Μπάσκετ από την Γαλλία, παίζοντας σε 29 αγώνες με 14,7 πόντους και 4,2 ριμπάουντ ανά αγώνα. Το Νοέμβριο του 2010, αγωνίστηκε με την ομάδα των Σιούξ Φολς Σκάιφορς για την NBA D-League, όπου σε 48 παιχνίδια είχε 14,1 πόντους και 3,2 ριμπάουντ. Αποχώρησε από τους Σκάιφορς για να επιστρέψει στην Καρσίγιακα τον Απρίλιο του 2011, ενώ υπέγραψε και πάλι στην Ντιζόν την επόμενη χρονιά.

Το καλοκαίρι του 2012, συμφώνησε με την τουρκική Ερντεμίρσπορ, όπου σε 28 παιχνίδια είχε 14,1 πόντους και 5,9 ριμπάουντ, ενώ την επόμενη χρονιά υπέγραψε και πάλι στην Αλιάγκα Πετκίμ. Ολοκλήρωσε την σεζόν 2013-14 στην Αλ Αχλί από τα Ηνωμένα Αραβικά Εμιράτα.

Τον Ιούνιο του 2014, συμφώνησε με την Τραμπζονσπόρ και την επόμενη σεζόν επέστρεψε στην D-League του ΝΒΑ, φορώντας την φανέλα των Γουέστσεστερ Νικς. Συνέχισε στην Τέλεκομ Βόννης από την Γερμανία και την Μπουργκ-εν-Μπρες από την Γαλλία, ενώ το καλοκαίρι του 2016 υπέγραψε στην τουρκική Εσκισεχίρ Μπάσκετ.

Παραπομπές

Πηγές
 Sean Marshall Basketball Player Profile
 Sean Marshall Player Profile, Westchester Knicks
 MARSHALL, SEAN - Welcome to EUROLEAGUE BASKETBALL

Αμερικανοί καλαθοσφαιριστές
Καλαθοσφαιριστές Άρη
Καλαθοσφαιριστές Καρσίγιακα
Καλαθοσφαιριστές Ντιζόν Μπασκέτ‎‎
Καλαθοσφαιριστές Ερντεμίρσπορ‎
Καλαθοσφαιριστές Τέλεκομ Μπάσκετς Μπον
Καλαθοσφαιριστές Σιου Φωλς Σκάιφορς
Καλαθοσφαιριστές Γουέσττσεστερ Νικς
Σμολ φόργουορντ
Σπυρίδων Σχινάς

Ο Σπυρίδων Σχινάς (και Σχοινάς, 1897 - Ιούλιος 1968) του Δημητρίου ήταν Έλληνας δικηγόρος και νομάρχης.

Σταδιοδρομία 
Έκανε νομικές σπουδές και εργάστηκε ως δικηγόρος. Πολιτεύτηκε στην επαρχία Μεγαρίδας. Εξελέγη βουλευτής Αττικής το 1932 και Μεγαρίδας το 1928 και το 1933 με το Λαϊκό Κόμμα  και Αττικοβοιωτίας το 1935. Στις εκλογές του 1936 απέτυχε να εκλεγεί.

Για τελευταία φορά εξελέγη βουλευτής το 1946 με την Ηνωμένη Παράταξη Εθνικοφρόνων (Λαϊκό Κόμμα). Μεταπολεμικά εντάχθηκε στην ΕΡΕ και αποχώρησε από υποψήφιος στις εκλογές του 1963, αφήνοντας τον γιο του, Γεώργιο Σχοινά στη θέση του.

Εκτός από βουλευτής, υπηρέτησε και ως Νομάρχης. Πέθανε σε ηλικία 71 ετών και κηδεύτηκε στις 29 Ιουλίου 1968.

Παραπομπές 

Έλληνες Νομάρχες
Βουλευτές Αττικής
Βουλευτές Μεγαρίδος
Βουλευτές Αττικοβοιωτίας
Βουλευτές εκλεγμένοι με το Λαϊκό Κόμμα
Αναστάσιος Χρηστίδης

Ο Αναστάσιος Χρηστίδης (18.. - Δεκέμβριος 1962) ήταν Έλληνας γιατρός και πολιτικός.

Βιογραφία 
Σπούδασε και εργάστηκε ως γιατρός. Εξελέγη βουλευτής Ιωαννίνων στις εκλογές του 1920.

Απεβίωσε το 1962 και κηδεύτηκε στις 23 Δεκεμβρίου 1962.

Παραπομπές 

Έλληνες ιατροί του 20ου αιώνα
Βουλευτές Ιωαννίνων
Εκλογική περιφέρεια Λακωνίας

Η εκλογική περιφέρεια Λακωνίας είναι εκλογική περιφέρεια της Ελλάδας, η οποία περιλαμβάνει το νομό Λακωνίας. Στην εκλογική περιφέρεια αντιστοιχούν σήμερα 3 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 127.000. 

Χαρακτηριστικό της εκλογικής περιφέρειας της Λακωνίας είναι ότι, σε όλες τις εκλογικές αναμετρήσεις (τόσο σε βουλευτικές, όσο και σε ευρωεκλογές) έχει πρωτεύσει η Νέα Δημοκρατία.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στη Λακωνία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Ευρωεκλογές

Βουλευτές Λακωνίας 1974-σήμερα
Ακολουθούν οι βουλευτές Λακωνίας της περιόδου 1974-2015

Παραπομπές 

Εκλογική περιφέρεια Λακωνίας
Εκλογική περιφέρεια Μεσσηνίας

Η εκλογική περιφέρεια Μεσσηνίας είναι εκλογική περιφέρεια της Ελλάδας, η οποία περιλαμβάνει το νομό Μεσσηνίας. Στην εκλογική περιφέρεια αντιστοιχούν σήμερα 5 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 197.000.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στη Μεσσηνία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Ευρωεκλογές

Βουλευτές Μεσσηνίας 1974-σήμερα
Ακολουθούν οι βουλευτές Μεσσηνίας της περίοδο 1974-2019

Παραπομπές 

Εκλογική περιφέρεια Μεσσηνίας
Ζαν Ρενουάρ

Ο Ζαν Ρενουάρ (Jean Renoir, 15 Σεπτεμβρίου 1894 - 12 Φεβρουαρίου 1979) ήταν Γάλλος σκηνοθέτης του κινηματογράφου. Θεωρείται ένας από τους σημαντικότερους σκηνοθέτες του παγκόσμιου κινηματογράφου, καθώς αποτελεί τον πατέρα του ποιητικού ρεαλισμού.

Βιογραφία
Ο Ρενουάρ γεννήθηκε στη Μονμάρτρη του Παρισιού το 1894. Πατέρας του ήταν ο θρυλικός ιμπρεσιονιστής ζωγράφος Πιερ Ωγκύστ Ρενουάρ και αδελφός του ο Πιερ Ρενουάρ, ο οποίος ήταν ηθοποιός. Κατά τον Α΄ Παγκόσμιο πόλεμο τραυματίστηκε σοβαρότατα στο πόδι του. Αυτό το μοιραίο γεγονός, όμως, του έδωσε και τη δυνατότητα να ασχοληθεί με τον κινηματογράφο, αρχικά βλέποντας και παρατηρώντας ταινίες του Τσάρλι Τσάπλιν και του Γκρίφιθ, αλλά και πολλών άλλων αξιόλογων σκηνοθετών. Έμεινε επίσης έκπληκτος και από τις πρωτοπορίες του σινεμά του Στρόχαϊμ.

Τη δεκαετία του '30 δημιουργεί τις πρώτες του ταινίες, πολλές από τις οποίες έμελλαν να γράψουν ιστορία στην τέχνη του κινηματογράφου. Συγκεκριμένα, Ο κανόνας του παιχνιδιού θεωρείται μία από τις δέκα καλύτερες ταινίες στην ιστορία του κινηματογράφου.

Στη συνέχεια στράφηκε προς το Χόλιγουντ, όπου έδωσε κάποιες εξαιρετικές ταινίες, μερικές από τις οποίες ήταν αντιναζιστικές. Συνέχισε να σκηνοθετεί ταινίες μέχρι το τέλος της ζωής του, όταν άρχισε να κλονίζεται σοβαρά η  υγεία του. Οι πολιτικές του απόψεις ήταν κομμουνιστικές, κάτι το οποίο μπορεί να διακρίνει κανείς από το σύνολο της φιλμογραφίας του, παρόλο που ο ίδιος δεν είχε ενταχθεί ποτέ σε κάποιο πολιτικό κόμμα.

Σημαντικές ταινίες
 1931: Η σκύλα
 1934: Μαντάμ Μποβαρί
 1936: Εκδρομή στην εξοχή
 1937: Η μεγάλη χίμαιρα
 1938: Ανθρώπινο κτήνος
 1939: Ο κανόνας του παιχνιδιού
 1945: Σκλάβος της γης (Ο άνθρωπος του νότου)
 1953: Η χρυσή άμαξα
 1955: Φρανς Καν Καν

Παραπομπές

Γάλλοι άνδρες ηθοποιοί κινηματογράφου
Γάλλοι σκηνοθέτες κινηματογράφου
Εκλογική περιφέρεια Αιτωλοακαρνανίας

Η εκλογική περιφέρεια Αιτωλοακαρνανίας είναι εκλογική περιφέρεια της Ελλάδας, η οποία περιλαμβάνει το νομό Αιτωλοακαρνανίας. Στην εκλογική περιφέρεια αντιστοιχούν σήμερα 7 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 240.000.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην Αιτωλοακαρνανία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Ευρωεκλογές

Βουλευτές Αιτωλοακαρνανίας 1974-σήμερα
Ακολουθούν οι βουλευτές Αιτωλοακαρνανίας της περίοδου 1974-2015

Παραπομπές 

Εκλογική περιφέρεια Αιτωλοακαρνανίας
Βαλκανικό Πρωτάθλημα Ημιμαραθωνίου 2013

Το Βαλκανικό Πρωτάθλημα Ημιμαραθωνίου 2013 ήταν η 2η διοργάνωση του Βαλκανικού Πρωταθλήματος Ημιμαραθωνίου, που διοργανώθηκε υπό την εποπτεία της Ένωσης Βαλκανικών Ομοσπονδιών Στίβου. Η διοργάνωση πραγματοποιήθηκε στην Οράντεα, στη Ρουμανία, στις 15 Σεπτεμβρίου του 2013.

Στο πρωτάθλημα διεξήχθησαν μόνο αγώνες ανδρών και γυναικών και όχι ομάδων. Συμμετείχαν 13 αθλητές, 8 άνδρες και 5 γυναίκες από 8 χώρες της Ένωσης. Πρωταθλητής στους άνδρες αναδείχθηκε ο Νικολάε Αλεξάνδρου Σοάρε με επίδοση 1:04:26, από την Ρουμανία και πρωταθλήτρια στις γυναίκες η Ολιβέρα Γέβτιτς με επίδοση 1:14:39, από τη Σερβία. Οι επιδόσεις αυτές αποτέλεσαν και ρεκόρ του πρωταθλήματος.

Το Πρωτάθλημα πραγματοποιήθηκε ταυτόχρονα με το Ρουμάνικο Πρωτάθλημα Ημιμαραθωνίου το οποίο διεξήχθη για δεύτερη συνεχόμενη φορά στην Οράντεα. Η διοργάνωση ξεκίνησε στις 9:55 στην πλατεία Φέρντιναντ από τον δήμαρχο της πόλης και άλλους επίσημους της Ρουμανικής Ομοσπονδίας Στίβου. Στο τέλος του αγώνα οι εκπρόσωποι της ομοσπονδίας παρέδωσαν διπλώματα, μετάλλια, τρόπαια, χρηματικά έπαθλα και μπουκέτα λουλουδιών στους νικητές του Βαλκανικού και του Ρουμάνικου Πρωταθλήματος Ημιμαραθωνίου.

Οι χρόνοι των Ρουμάνων αθλητών συμπεριλήφθηκαν στο Εθνικό Πρωτάθλημα Ημιμαραθωνίου. Ο  Νικολάε Αλεξάνδρου Σοάρε με την επίδοση 1:04:26 κατέρριψε το Εθνικό ρεκόρ Ρουμανίας Νέων που διήρκησε 20 χρόνια.

Χρηματικά έπαθλα
Στο Βαλκανικό Πρωτάθλημα Ημιμαραθωνίου δόθηκαν συνολικά βραβεία αξίας 4.000 ευρώ: 1.000 ευρώ για την πρώτη θέση στους άνδρες και τις γυναίκες, 700 για την δεύτερη και 300 για την τρίτη θέση αντίστοιχα.

Κάτοχοι μεταλλίων

Αποτελέσματα Αγώνα

Ανδρών

Γυναικών

Μετάλλια ανά χώρα

Συμμετέχουσες χώρες
Σε παρένθεση ο αριθμός των αθλητών από τις συνολικά 8 ομοσπονδίες μέλη της Ένωσης Βαλκανικών Ομοσπονδιών Στίβου που ανταγωνίζονται σε αυτό το πρωτάθλημα.

 (1)
 (2)
 (2)
 (1)

 (1)
 (διοργανώτρια) (2)
 (2)
 (2)

Παραπομπές 

 
Βαλκανικό Πρωτάθλημα Ημιμαραθωνίου 2013
Στίβος το 2013
Αντόνιο Σαλαμάνκα

Ο Αντόνιο Σαλαμάνκα ή Μαρτίνεθ ντε Σαλαμάνκα (Σαλαμάνκα, 1479 - Ρώμη, 1562) ήταν Ισπανός που εγκαταστάθηκε στη Ρώμη και δραστηριοποιήθηκε ως βιβλιοπώλης, εκδότης και χαράκτης.

Γεννήθηκε στη Σαλαμάνκα της Ισπανίας το 1479 και περί το 1510 φαίνεται να μετοίκησε στη Ρώμη της Ιταλίας, όπου παντρεύτηκε. Είναι γνωστό ότι το 1517 δραστηριοποιήθηκε ως βιβλιοπώλης στο Κάμπο ντε Φιόρι της Ρώμης και το 1526 είχε ένα ανθηρό εκδοτικό οίκο στην Αιώνια πόλη. Το 1532 εξέδωσε την πρώτη του συλλογή χαρακτικών με έργα μυθολογικού ενδιαφέροντος, που περιελάμβανε και έργα του Ραφαήλ. Από το 1553 συνεργάστηκε με τον γαλλικής καταγωγής εκδότη και έμπορο χαρτών Αντόνιο Λαφρέρι (1512-1577), με τον οποίο εξέδωσαν το βιβλίο του Χουάν Βαλβέντε ντε Αμούσκο (Juan Valverde de Amusco) που εικονογράφησε ο Νικολά Μπεατριζέ (Nicolas Beatrizet). Η συνεργασία του με τον Λαφρέρι στη χάραξη και έκδοση χαρτών, απόψεων πόλεων και ενημερωτικών φυλλαδίων για τα σημαντικά γεγονότα της εποχής διήρκεσε για μια περίπου δεκαετία, μέχρι το θάνατό του.

Μετά τον θάνατό του, το 1562, η συνεργασία με τον Αντόνιο Λαφρέρι συνεχίστηκε από τον γιο του Francesco Salamanca.

Φιλοτέχνησε μεταξύ άλλων, ένα αντίγραφο του πρώτου παγκόσμιου χάρτη του Μερκάτορ.

Παραπομπές

Ισπανοί χαράκτες
Ισπανοί χαρτογράφοι
Ιταλοί χαράκτες
Ιταλοί χαρτογράφοι
Κονσερβατόριο του Άμστερνταμ

Το Κονσερβατόριο του Άμστερνταμ είναι ολλανδική μουσική ακαδημία και βρίσκεται στο Άμστερνταμ. Η σχολή είναι κλάδος του Πανεπιστημίου Τεχνών του Άμστερνταμ. Το Κονσερβατόριο του Άμστερνταμ (CVA) είναι η μεγαλύτερη ακαδημία μουσικής στην Ολλανδία και προσφέρει προγράμματα στην κλασική μουσική, την τζαζ, την ποπ, την πρώιμη μουσική και την όπερα, όπως επίσης στη μουσική εκπαίδευση.

Ιστορικό
Ο πρόγονος του σημερινού κονσερβατορίου ιδρύθηκε το 1884 ως Amsterdamsch Conservatorium, τέσσερα χρόνια πριν την ολοκλήρωση του Κονσερτχέμπου. Το 1920 ιδρύθηκε στο Άμστερνταμ ανταγωνιστική μουσική ακαδημία από έναν οργανισμό που ονομαζόταν Muzieklyceum (Μουσικό Λύκειο). Το κτήριο Bachzaal που χρησιμοποιούσε το Amsterdamsch Conservatorium, ολοκληρώθηκε το 1931. 

Το 1976 τα Amsterdamsch Conservatorium, το Κονσερβατόριο Muzieklyceum Society και το Haarlems Muzieklyceum ενώθηκαν σχηματίζοντας το Sweelinck Conservatorium. Η «νέα» μουσική ακαδημία χρησιμοποίησε τα κτήρια μιας τράπεζας στην Van Baerlestraat το 1985. Το 1994 το Sweelinck Conservatorium ενώθηκε με το Hilversums Conservatorium για να σχηματιστεί το Κονσερβατόριο του Άμστερνταμ. Από το 1998 τα εκπαιδευτικά προγράμματα λάμβαναν χώρα στις εγκαταστάσεις της Van Baerlestraat και της Nieuwe Vaart. Το 2008 η σχολή μετακόμισε στην Oosterdokseiland.

Παραπομπές σημειώσεις

Εξωτερικοί σύνδεσμοι
 Official Website in Dutch
 Official Website in English 

Μουσικές σχολές
Περίκλειστος κήπος

Περίκλειστος κήπος (στα λατινικά:Hortus Conclusus) είναι οι κλειστοί κήποι που αναπαρίστανται στους μεσαιωνικούς πίνακες. Πρόκειται για τις κλειστές αυλές-κήπους κυρίως των μοναστηριών. Στους πίνακες διακοσμούνταν πάντα από λουλούδια και δέντρα και περικλείονταν από έναν ψηλό τοίχο. Στους χριστιανικούς μεσαιωνικούς πίνακες γινόταν προσεκτική επιλογή των λουλουδιών που πολλές φορές είχαν συμβολική σημασία. Η απεικόνιση κήπων στους πίνακες δεν είναι μόνο διακοσμητική αλλά και μεταφορική: ο κήπος σε ένα έργο συμβολίζει τον επίγειο παράδεισο και την αγνότητα της Παναγίας, για τον λόγο αυτό συχνά ο Ευαγγελισμός ή άλλες σκηνές από την ζωή της Παναγίας διαδραματίζονται σε έναν κήπο ή μια αυλή με λουλούδια.

Πηγές
 The Enclosed Garden: Pleasure, Contemplation and Cure in the Hortus Conclusus 1100-1450
 Hortus Conclusus - The History and Symbolic Meaning of Enclosed “Secret” Gardens

Εικόνες της Παναγίας
Βιβλικές εκφράσεις
Μεσαιωνική τέχνη
Άσμα Ασμάτων
Δημήτριος Ιωάννου (βουλευτής Ιωαννίνων)

Ο Δημήτριος Ιωάννου του Νικολάου (1915 - 2005) ήταν Έλληνας στρατιωτικός και πολιτικός, ο οποίος χρημάτισε βουλευτής Ιωαννίνων για πολλές θητείες.

Βιογραφία 
Γεννήθηκε στο Τέροβο των Ιωαννίνων το 1915.

Σταδιοδρόμησε ως αξιωματικός. Μετά την αποστρατεία του ως αξιωματικού σε πολεμική διαθεσιμότητα, πολιτεύτηκε και εξελέγη βουλευτής Ιωαννίνων το 1946 συγκεντρώνοντας 3.944 ψήφους με το Εθνικό Κόμμα Ελλάδος του Ναπολέοντα Ζέρβα. Επανεξελέγη βουλευτής Ιωαννίνων το 1950 ως ανεξάρτητος, το 1951 με το Κόμμα Φιλελευθέρων, το 1952 με τον Ελληνικό Συναγερμό και με την ΕΡΕ τα έτη  1956 (Θεσπρωτίας-Ιωαννίνων), 1958, 1961, 1963 και 1964.

Είχε 1 γιο.

Απεβίωσε στην Αθήνα σε ηλικία 90 ετών τον Ιούνιο του 2005.

Παραπομπές 

Έλληνες αξιωματικοί του Στρατού Ξηράς
Βουλευτές Ιωαννίνων
Βουλευτές Ιωαννίνων-Θεσπρωτίας
Βουλευτές εκλεγμένοι με το κόμμα των Φιλελευθέρων
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με την ΕΡΕ
Τριλογία 1: Το λιβάδι που δακρύζει

Το Τριλογία 1: Το λιβάδι που δακρύζει (2004) είναι κινηματογραφική ταινία του Θόδωρου Αγγελόπουλου. Αποτελεί το πρώτο μέρος της τελευταίας ανολοκλήρωτης τριλογίας του Αγγελόπουλου. Πρωταγωνιστούν η Αλεξάνδρα Αϊδίνη, ο Νίκος Πουρσανίδης, ο Βασίλης Κολοβός, ο Γιώργος Αρμένης, η Τούλα Σταθοπούλου και η Εύα Κοταμανίδου. Γυρίστηκε στη Φλώρινα και στην Κερκίνη Σερρών.

Πλοκή
Η ταινία αφορά την Ελένη, η οποία είναι μία πρόσφυγας της Οδησσού του έτους 1919. Η Ελένη, αφού το σκάει με τον θετό αδελφό της Αλέξη από ένα (ακαθόριστο) χωριό που βρίσκεται στη Βόρεια Ελλάδα και αναζητεί την τύχη της στην προπολεμική Θεσσαλονίκη των αρκετών προσφύγων. Ο Αλέξης αναχωρεί για την Αμερική, τη στιγμή που η Ελένη υποφέρει από τα βάσανα της δικτατορίας του Μεταξά, της Κατοχής και του Εμφυλίου.

Κριτικές και Βραβεία
Η ταινία δέχθηκε ως επί το πλείστον καλές κριτικές.Στην imdb έχει βαθμολογία 7,8/10, στο Rotten Tomatoes έχει βαθμολογία 65/100, στο Metascore 73/100 και στο All movie 3,5/5.

Η ταινία κέρδισε το βραβείο Fipresci στα ευρωπαϊκά βραβεία και το ειδικό βραβείο του κοινού στο Fajr Film Festival, ενώ προτάθηκε και για Χρυσή Άρκτο στο Βερολίνο.

Το 2004, η ταινία παρουσιάστηκε σε ειδική προβολή στο 45ο Φεστιβάλ Κινηματογράφου Θεσσαλονίκης.

Παραπομπές

Εξωτερικοί σύνδεσμοι 
 

 
 
 

Ταινίες του 2004
Ταινίες σε σκηνοθεσία Θόδωρου Αγγελόπουλου
Ταινίες σε παραγωγή Θεόδωρου Αγγελόπουλου
Ελληνόφωνες ταινίες
Ελληνικές ταινίες
Ελληνικές δραματικές ταινίες
Σινεφίλ ταινίες
Σπύρος Παντελιάδης

Ο Σπύρος Παντελιάδης, γεννημένος στην Αθήνα στις 30 Ιανουαρίου 1977, είναι Έλληνας πρώην επαγγελματίας καλαθοσφαιριστής και προπονητής καλαθοσφαίρισης. Έχει ύψος 1,91 μέτρα και αγωνιζόταν στη θέση του πόιντ γκαρντ.

Καριέρα
Ο Παντελιάδης ξεκίνησε την επαγγελματική του καριέρα σε ηλικία 19 ετών από την ομάδα του Εσπέρου, αγωνιζόμενος στην Α2 εθνική κατηγορία, συνεχίζοντας την επόμενη χρονιά στην ομάδα του Αμαρουσίου. Εκεί παρέμεινε για τρία χρόνια, παίζοντας στην Α1 και φθάνοντας στην προημιτελική φάση του κυπέλλου Κόρατς.

Το καλοκαίρι του 2000, μεταγράφηκε στην ΑΕΚ, με την οποία κέρδισε το κύπελλο του 2001 και το πρωτάθλημα του 2002. Την σεζόν 2002-03, ξεκίνησε αγωνιζόμενος στον Ιωνικό Νέας Φιλαδέλφειας και ολοκλήρωσε στην ισπανική Ουέλβα.

Το 2003-04, φόρεσε την φανέλα του ΠΑΟΚ, με τον οποίο κατέλαβε την έκτη θέση του ελληνικού πρωταθλήματος, ενώ την επόμενη χρονιά αγωνίστηκε στην Γερμανία με τους Σκαϊλάινερς της Φρανκφούρτης, φθάνοντας στον τελικό της Μπουντεσλίγκα.

Το 2005-06, επέστρεψε στην ΑΕΚ, πριν μεταγραφεί στον Άρη, με τον οποίο αγωνίστηκε για δύο σεζόν στην Ευρωλίγκα. Η καριέρα του Παντελιάδη στη πρώτη εθνική κατηγορία ολοκληρώθηκε στον Κολοσσό Ρόδου, όπου παρέμεινε από το 2008 ως το 2011.

Συνέχισε για μία διετία στον Πόλις Καλλιθέας και άλλον ένα χρόνο στον Κούρο Αναβύσσου. Από το 2015, έχει αναλάβει χρέη προπονητή και παίκτη για την ομάδα του Κρόνου Γέρακα.

Λίγους μήνες αργότερα ανέλαβε προπονητικό πόστο στην ομάδα του Αμύντα.

Παραπομπές

Πηγές
 Spiros Panteliadis Basketball Player Profile
 ΣΠΥΡΟΣ ΠΑΝΤΕΛΙΑΔΗΣ - SentraGoal

Εξωτερικοί σύνδεσμοι 
 

Έλληνες καλαθοσφαιριστές
Καλαθοσφαιριστές Άρη
Καλαθοσφαιριστές Έσπερου Καλλιθέας
Καλαθοσφαιριστές Αμαρουσίου‎‎
Καλαθοσφαιριστές ΑΕΚ
Καλαθοσφαιριστές Σκαϊλάινερς Φρανκφούρτης
Καλαθοσφαιριστές ισπανικών συλλόγων‎
Καλαθοσφαιριστές ΠΑΟΚ
Καλαθοσφαιριστές Κολοσσού Ρόδου‎‎
Πόιντ γκαρντ
Σιμόνας Σεραπίνας

Ο Σιμόνας Σεραπίνας (λιθουανικά: Simonas Serapinas), γεννημένος στις 24 Φεβρουαρίου 1982 στην πόλη Κλάιπεντα, είναι Λιθουανός επαγγελματίας διεθνής καλαθοσφαιριστής. Διαθέτοντας ύψος 197 αγωνίζεται στη θέση Small Forward.

Καριέρα
Ο Σεραπίνας ξεκίνησε την καριέρα του από την Ατλέτας του Κάουνας το 2000-01, για να συνεχίσει την επόμενη σεζόν στη Ζάλγκιρις και την Άλιτους, ενώ το 2003 φόρεσε την φανέλα της Νεβέζις. Το 2003, επέστρεψε στη Ζάλγκιρις Κάουνας, με την οποία κατέκτησε δύο πρωταθλήματα Λιθουανίας και την Βαλτική Λίγκα του 2005.

Το καλοκαίρι του 2006, μεταγράφηκε στην ομάδα του Άρη, όπου αγωνίστηκε για δύο χρόνια με μέσους όρους 4,6 πόντων την σεζόν 2006-07 και 1,9 πόντων την επόμενη σεζόν, στα μέσα της οποίας αντικαταστάθηκε από τον Βλαντιμίρ Μπόισα και μεταγράφηκε στην πολωνική Ασέκο Γκντίνια.

Το 2008-09, αγωνίστηκε με την ομάδα της Αζόβμας από την Ουκρανία, συνεχίζοντας το 2010 στη Νεπτούνας. Ακολούθησε η μεταγραφή του στην Βαρέζε από την Ιταλία και το 2011-12 φόρεσε την φανέλα της Τέλεκομ Βόννης. Την επόμενη χρονιά, επέστρεψε στην Αζόβμας και μετά από διάλειμμα ενός έτους, υπέγραψε στην γερμανική Μιτελντόιτσερ‎ το 2014-15.

Τον Ιανουάριο του 2015, συμφώνησε με την ομάδα της Μαζεϊκιάι από την δεύτερη κατηγορία της Λιθουανίας.

Παραπομπές

Πηγές
 Simonas Serapinas - Eurobasket
 Simonas Serapinas International Stats
 Simonas Serapinas basketball profile

Εξωτερικοί σύνδεσμοι 
 

Λιθουανοί καλαθοσφαιριστές
Καλαθοσφαιριστές της εθνικής Λιθουανίας
Καλαθοσφαιριστές Εθνικής Λιθουανίας U20
Καλαθοσφαιριστές Ζάλγκιρις Κάουνας‎
Καλαθοσφαιριστές λιθουανικών συλλόγων
Καλαθοσφαιριστές Άρη
Καλαθοσφαιριστές Ασέκο Γκντίνια‎
Καλαθοσφαιριστές Αζοβμάς Μαριουπόλ‎‎
Καλαθοσφαιριστές Νεπτούνας Κλαϊπέντα‎
Καλαθοσφαιριστές Παλλακανέστρο Βαρέζε‎
Καλαθοσφαιριστές Τέλεκομ Μπάσκετς Μπον
Καλαθοσφαιριστές Μιτελντόιτσερ‎
Σμολ φόργουορντ
Σεισμός της Λευκάδας (2015)

Ο σεισμός της Λευκάδας με μέγεθος 6,5 βαθμών σημειώθηκε στις 17 Νοεμβρίου 2015, 09:10:07 τοπική ώρα, και προκάλεσε δύο θανάτους, τραυματισμούς και πολλές ζημιές στη νότια Λευκάδα, λόγω του μικρού εστιακού βάθους που ήταν 5 χιλιόμετρα. Το επίκεντρο του σεισμού ήταν 23 χιλιόμετρα νοτιοδυτικά της πόλης της Λευκάδας, ανάμεσα στα χωριά Αθάνι και Δράγανο. Η διάρκεια του σεισμού ήταν 20 δευτερόλεπτα. Μετά τον κύριο σεισμό ακολούθησαν δύο μετασεισμικές δονήσεις με μέγεθος 5,1 βαθμών και 4,8 βαθμών και πάνω από 1.000 μετασεισμικές δονήσεις μικρότερης έντασης.

Ο σεισμός έγινε ιδιαίτερα αισθητός σε πολλές περιοχές της Δυτικής Ελλάδας, της Θεσσαλίας, αλλά και στην Αττική, ακόμη και στην Καλαμάτα. Σύμφωνα με μέτρηση του Αμερικανικού Γεωλογικού Ινστιτούτου, η δόνηση ήταν ισχυρότερη, συγκεκριμένα 6,8 βαθμοί. Ωστόσο αργότερα το Γεωδυναμικό Ινστιτούτο την καταμέτρησε στους 6,5 βαθμούς.

Από το σεισμό έχασαν τη ζωή τους μία γυναίκα στο χωριό Βασιλική, όταν ένας μεγάλος βράχος αποκολλήθηκε από το βουνό και προσέκρουσε στον τοίχο του σπιτιού της, και μία ακόμη γυναίκα από το Αθάνι, όταν κατέρρευσε και την καταπλάκωσε μία μάντρα.

Οι μεγαλύτερες καταστροφές σημειώθηκαν σε χωριά στα νότια του νησιού. Κατολισθήσεις σημειώθηκαν στην παραλία των Εγκρεμνών.

Εξαιτίας του σεισμού η Λευκάδα μετακινήθηκε κατά 36 εκατοστά προς το νότο.

Παραπομπές

Λευκαδα 2015
Πρώτη Ιντιφάντα

Η πρώτη Ιντιφάντα ή πρώτη Παλαιστινιακή Ιντιφάντα ήταν εξέγερση των Παλαιστινίων ενάντια στην κατοχή της Δυτικής Όχθης και της Γάζας από το Ισραήλ, η οποία έλαβε χώρα από το Δεκέμβριο του 1987 μέχρι το συνέδριο της Μαδρίτης το 1991, αν και μερικοί τοποθετούν τη λήξη της το 1993, με την υπογραφή των συμφώνων του Όσλου. Κατά τη διάρκεια της εξέγερσης έχασαν τη ζωή τους περίπου 1.500 Παλαιστίνιοι και περίπου 400 Ισραηλινοί. Το αποτέλεσμα των ειρηνευτικών διαδικασιών ήταν η δημιουργία της Παλαιστινιακής Αρχής και η αναγνώριση του Ισραήλ από την Οργάνωση για την Απελευθέρωση της Παλαιστίνης.

Παραπομπές 

Παλαιστίνη
Ιστορία του Ισραήλ
Ισραηλινοπαλαιστινιακή σύγκρουση
Μάρω Τράντα

Η Μάρω Τράντα, γεννημένη στον Βελβεντό Κοζάνης στις 21 Φεβρουαρίου 1992, είναι Ελληνίδα διεθνής καλαθοσφαιρίστρια. Έχει ύψος 1,76 m και αγωνίζεται στην θέση του σμολ φόργουορντ για την ομάδα του Άρη.

Καριέρα
Η Τράντα ξεκίνησε την καριέρα της από τον Α.Σ. Βελβεντό Κοζάνης, σύλλογο της γενέτειρας της. Στα δεκαοκτώ της χρόνια αποκτήθηκε από την ομάδα του Άρη, όπου παρέμεινε για τέσσερις σεζόν. Το 2010-11, αγωνίστηκε σε δώδεκα παιχνίδια της Α1 εθνικής κατηγορίας, κατακτώντας την τέταρτη θέση με τους "κίτρινους", έχοντας 2,2 πόντους ανά αγώνα. Την ίδια χρονιά, αγωνίστηκε στο EuroCup, όπου ο Άρης έφθασε μέχρι την φάση των '32, αποκλειόμενος από την ρωσική Ντιναμό Νοβοσιμπίρσκ.

Την επόμενη χρονιά, η Τράντα αγωνίστηκε σε όλους τους αγώνες της ομάδας της, με μέσο όρο 5,3 πόντων. Το 2012-13, η ομάδα της Θεσσαλονίκης κατέλαβε την έκτη θέση του πρωταθλήματος, αλλά την επόμενη σεζόν υποβιβάστηκε οικειοθελώς στην Α2 εθνική κατηγορία λόγω οικονομικών δυσκολιών. Η Τράντα παρέμεινε στους "κίτρινους" μέχρι το καλοκαίρι του 2014, όταν μεταγράφηκε στον Όλυμπο Ελευθέριου- Κορδελιού, βοηθώντας τον να ανέβει στην Α2 εθνική κατηγορία. Το καλοκαίρι του 2015, επέστρεψε στον Άρη, αγωνιζόμενη στο πρωτάθλημα της Α2. Το καλοκαίρι του 2017 μεταγράφηκε στον ΠΑΟΚ με τον οποίο αγωνίστηκε για μία χρονιά, ενώ έπαιξε και στον τελικό του Κυπέλλου Ελλάδας.

Η Τράντα είναι διεθνής με την εθνική Ελλάδος νεανίδων, έχοντας έντεκα συμμετοχές το 2009 και το 2010.

Παραπομπές

Πηγές
 Ελληνική Ομοσπονδία Καλαθοσφαίρισης - ΤΡΑΝΤΑ ΜΑΡΙΑ
 Yellow News - Επιστροφή της Μάρω Τράντα στον Αρη

Εξωτερικοί σύνδεσμοι 
 
  Tranta, Maria, στατιστικά της αθλήτριας στον επίσημο ιστότοπο της FIBA Europe.
  Tranta, Maria, στατιστικά της αθλήτριας στον επίσημο ιστότοπο του αρχείου της FIBA.

Ελληνίδες αθλήτριες της καλαθοσφαίρισης
Καλαθοσφαιρίστριες της εθνικής Ελλάδος νεανίδων
Καλαθοσφαιρίστριες Άρη
Καλαθοσφαιρίστριες ΠΑΟΚ
Σμολ φόργουορντ
Καλαθοσφαιρίστριες Βελβεντού Κοζάνης
Καλαθοσφαιρίστριες Παναθλητικού Συκεών (Α.Ε.)
Πρόσφυγας

Πρόσφυγας ονομάζεται, σύμφωνα με τη Σύμβαση της Γενεύης για τους πρόσφυγες, κάθε άνθρωπος που εγκαταλείπει χωρίς την θέληση του  το κράτος του οποίου είναι πολίτης, εξαιτίας δικαιολογημένου φόβου ότι εκεί θα υποστεί διωγμούς λόγω της θρησκείας, της εθνικότητας, ή ακόμα και εξαιτίας της ιδιότητάς του ως μέλος μιας ιδιαίτερης κοινωνικής ομάδας ή των πολιτικών του απόψεων (πολιτικός πρόσφυγας), και επιπλέον του είναι αδύνατο να εξασφαλίσει προστασία από τη χώρα του ή, εξαιτίας του φόβου αυτού, δεν επιθυμεί να τεθεί υπό αυτή την προστασία. Μέχρι να του αναγνωρισθεί νομικά η ιδιότητα του πρόσφυγα από μία χώρα, ένας άνθρωπος μπορεί να βρίσκεται υπό το καθεστώς του «αιτούντος άσυλο». Συνήθως η αδυναμία εξασφαλίσεως προστασίας είναι αποτέλεσμα πολέμου, ωστόσο ο παραπάνω ορισμός αποκλείει τους πρόσφυγες εξαιτίας φυσικών καταστροφών. Μία άλλη κατηγορία ανθρώπων που ονομάζονται πρόσφυγες και δεν περιλαμβάνονται στον παραπάνω ορισμό είναι όσοι μετεγκαθίστανται ομαδικά σε άλλη περιοχή της δικής τους χώρας, είτε εξαιτίας φυσικών καταστροφών είτε για άλλο λόγο πάνω από τις δυνάμεις τους. Αυτοί ονομάζονται εσωτερικοί πρόσφυγες.

Στο τέλος του 2014 υπολογίζεται ότι υπήρχαν περίπου 19,5 εκατομμύρια πρόσφυγες σε όλο τον κόσμο, τα 14,4 εκατομμύρια υπό την ευθύνη της UNHCR και τα 5,1 εκατομμύρια, οι Παλαιστίνιοι πρόσφυγες, υπό την ευθύνη της UNRWA. Τα 14,4 εκατομμύρια αντιπροσωπεύουν μία αύξηση 2,7 εκατομμυρίων από το 2013 (+23%), την υψηλότερη από το 1995. Ανάμεσά τους, οι πρόσφυγες του συριακού εμφύλιου πολέμου έγιναν η μεγαλύτερη ομάδα προσφύγων το 2014 (3,9 εκατομμύρια, 1,55 εκατομμύριο περισσότεροι από το προηγούμενο έτος), ξεπερνώντας τους Αφγανούς (2,6 εκατομμύρια), που αποτελούσαν τη μεγαλύτερη προσφυγική ομάδα επί τρεις δεκαετίες. Τον Φεβρουάριο του 2015 η Τουρκία έγινε η χώρα που φιλοξενεί τους περισσότερους πρόσφυγες, με 2,2 εκατομμύρια Σύρους και 300 χιλιάδες Ιρακινούς. Το Πακιστάν έρχεται δεύτερο, φιλοξενώντας 1,6 εκατομμύριο Αφγανούς. Η θρησκευτική ταυτότητα αναδεικνύεται σε σημαντική πλευρά του προσφυγικού ζητήματος στις περισσότερες χώρες φιλοξενίας προσφύγων.

Πολλές έρευνες που έχουν πραγματοποιηθεί αναδεικνύουν τον ρόλο που παίζουν τα ΜΜΕ ενάντια στους πρόσφυγες, τόσο στην Ελλάδα όσο και Διεθνώς

Παραπομπές

Εξωτερικοί σύνδεσμοι

 UNHCR RefWorld πρόσβαση σε βάσεις δεδομένων της UNHCR για χώρες προελεύσεως και νομικές πληροφορίες
 Ο χειρισμός Ούγγρων και Κοσοβάρων προσφύγων στη Γη Πρίγκιπα Εδουάρδου του Καναδά

 
Επακόλουθα πολέμου
Ράντομ

Το Ράντομ (πολωνικά: Radom) είναι πόλη στην κεντρική Πολωνία με 219.703 κατοίκους (2013). Βρίσκεται 100 χιλιόμετρα νότια από την πρωτεύουσα της Πολωνίας, Βαρσοβία, στο ποταμό Μλέτσνα, στο Βοϊβοδάτο Μασοβίας (από το 1999), αφού προηγουμένως ήταν πρωτεύουσα του Βοϊβοδάτου Ράντομ (1975-1998). Παρά το γεγονός ότι είναι μέρος του Μασοβιανού Βοϊβοδάτου, η πόλη ιστορικά ανήκει στην Ελάσσονα Πολωνία. Για αιώνες, το Ράντομ ήταν μέρος του Βοϊβοδάτου Σαντόμιερζ του Βασιλείου της Πολωνίας και της μετέπειτα Πολωνολιθουανικής Κοινοπολιτείας. Ήταν ένα σημαντικό κέντρο διοίκησης, αφού υπηρέτησε ως έδρα του Συμβουλίου Στέμματος. Το Σύμφωνο του Βίλνιους και Ράντομ υπεγράφη εκεί το 1401, και το  Nihil Novi και το Καταστατικό του Λάσκι εγκρίθηκαν από το πολωνικό κοινοβούλιο στο Βασιλικό Κάστρο Ράντομ το 1505. Το 1976, ήταν κέντρο αντικομμουνιστικών διαδηλώσεων.

Παραπομπές

Εξωτερικοί σύνδεσμοι 
Επίσημος ιστότοπος του Ράντομ στα αγγλικά
Επίσημος ιστότοπος του Ράντομ στα πολωνικά
Radom Culture   
 https://web.archive.org/web/20130814194404/http://www.nasz-radom.pl/ 

Πόλεις της Πολωνίας
Πόλεις του Βοεβοδάτου Μασοβίας
Ιωάννης Δούμπας

Ο Ιωάννης Γ. Δούμπας (1881-1966) ήταν Έλληνας γιατρός και πολιτικός. Υπηρέτησε ως βουλευτής, γερουσιαστής και γενικός διοικητής.

Βιογραφία
Γεννημένος στις Σέρρες, ακολούθησε ιατρικές σπουδές στην Αθήνα. Κατά τον Μακεδονικό Αγώνα υπηρέτησε ως δάσκαλος σε σχολεία της Ζίχνης και ήταν σύνδεσμος του Ελληνικού Προξενείου στη γενέτειρά του. Παράλληλα ασχολήθηκε με το εμπόριο καπνού.

To 1912-13 πολέμησε ως εθελοντής στην Ήπειρο.
Εξελέγη γερουσιαστής Σερρών και υπηρέτησε επί 9 έτη από το 1929 ως το 1935.
Ως κυβερνητικός αντιπρόσωπος ήταν Γενικός Διοικητής Ανατολικής Μακεδονίας και Θράκης από το 1944 ως το 1945, και υφυπουργός Γενικός Διοικητής Κεντρικής Μακεδονίας στην κυβέρνηση του Θεμιστοκλή Σοφούλη από τις 10 Δεκεμβρίου 1945 ως τις 4 Απριλίου 1946.
Στις βουλευτικές εκλογές του 1946 εξελέγη βουλευτής Σερρών με το κόμμα των Φιλελευθέρων, συγκεντρώνοντας 3.411 ψήφους. Επανεξελέγη και το 1952 με τον Ελληνικό Συναγερμό. Υπηρέτησε και ως πρώτος αντιπρόεδρος της Βουλής από τις 3 Δεκεμβρίου 1949 ως τις 8 Ιανουαρίου 1950.

Πέθανε το 1966 και κηδεύτηκε στις 23 Σεπτεμβρίου από το Πρώτο Νεκροταφείο Αθηνών.

Παραπομπές 

Βουλευτές Σερρών
Βουλευτές εκλεγμένοι με το κόμμα των Φιλελευθέρων
Έλληνες Γερουσιαστές
Βουλευτές εκλεγμένοι με τον Ελληνικό Συναγερμό
Αντιπρόεδροι της Βουλής των Ελλήνων
Έλληνες Υφυπουργοί Γενικοί Διοικητές Κεντρικής Μακεδονίας
Έλληνες υφυπουργοί Γενικοί Διοικητές Ανατολικής Μακεδονίας
Σύμφωνο Μόλοφ-Καφαντάρη

Το Σύμφωνο Μόλοφ-Καφαντάρη ήταν διεθνής συνθήκη, η οποία υπεγράφη στις 8 Δεκεμβρίου 1927 μεταξύ του Βασιλείου της Βουλγαρίας και της Ελληνικής Δημοκρατίας.

Ιστορικό πλαίσιο 
Οι Βαλκανικοί Πόλεμοι προκάλεσαν μεταβολή των συνόρων στην περιοχή της Βαλκανικής Χερσονήσου γειτνιάζουσας του Αιγαίου Πελάγους. Ο Α΄ Βαλκανικός Πόλεμος προκάλεσε την υποχώρηση της Οθωμανικής Αυτοκρατορίας από, σχεδόν, το σύνολο της Ευρώπης. Ο Β΄ Βαλκανικός Πόλεμος ολοκληρώθηκε με την ήττα της Βουλγαρίας, η οποία υποχρεώθηκε στην υπογραφή της Συνθήκης του Βουκουρεστίου (1913) και την παραίτηση από την διεκδίκηση, ως αποτέλεσμα, ορισμένων εκ των εδαφών που είχε καταλάβει στην διάρκεια του προηγούμενου πολέμου. Ο Α΄ Παγκόσμιος Πόλεμος κατέληξε σε νέα ήττα της Βουλγαρίας, η οποία υποχρεώθηκε στην υπογραφή της Συνθήκης του Νεϊγύ και την παραχώρηση της Δυτικής Θράκης στην Ελλάδα.

Περιεχόμενο του συμφώνου 
Το σύμφωνο υπεγράφη από τους Υπουργούς Οικονομικών του Βασιλείου της Βουλγαρίας, Βλαντιμίρ Μόλοφ, και της Δεύτερης Ελληνικής Δημοκρατίας, Γεωργίου Καφαντάρη. Έδωσε λύση στα οικονομικής φύσεως ζητήματα που σχετίζονταν με την ρευστοποίηση των βουλγαρικών ιδιοκτησιών στην Ελλάδα και των ελληνικών ιδιοκτησιών στην Βουλγαρία. Η Ελλάδα υποχρεώθηκε στην καταβολή αποζημίωσης στην Βουλγαρία ύψους  λεβ της εποχής εκείνης. Ακολούθησε, επίσης, ως απόρροια αυτής, νέα ανταλλαγή πληθυσμών μεταξύ των δύο Κρατών.

Έκθεση Φωτογραφιών

Παραπομπές

Σχετικά Λήμματα 
 Βαλκανικοί Πόλεμοι
 Α΄ Βαλκανικός Πόλεμος
 Β΄ Βαλκανικός Πόλεμος
 Συνθήκη του Νεϊγύ
 Ελληνοτουρκική ανταλλαγή πληθυσμών του 1923

Εξωτερικός Σύνδεσμος 
 Το αίτημα αποζημίωσης είναι ένδειξη οικονομικού προβλήματος - GR Reporter - 24 Μαρτίου 2015

Ιστορία των Βαλκανίων
Βαλκανικοί Πόλεμοι
Συμφωνο Μολοφ-Καφανταρη
Συνθήκες της Ελλάδας
Ελληνοβουλγαρικές σχέσεις
Ιωάννης Βελεγρής

Ο Ιωάννης Βελεγρής ήταν Έλληνας στρατιωτικός (1889 - 1949).

Βιογραφία
Γεννήθηκε στο χωριό Φουρνές Κυδωνίας του νομού Χανίων. Κατετάγη στον Ελληνικό στρατό το 1916 από το 1917 μέχρι το 1923, φέροντας διάφορους βαθμούς, έλαβε μέρος σε πολεμικές επιχειρήσεις που διεξήχθησαν σε διάφορα πολεμικά μέτωπα.

Έλαβε μέρος στο κίνημα της 1ης Μαρτίου 1935  μαζί με πολλούς άλλους βενιζελικούς αξιωματικούς και για το λόγο αυτό αποτάχθηκε από το στράτευμα καταδικασθείς μάλιστα και σε φυλάκιση 3 ετών. Το κίνημα αυτό είχε ως πρωταγωνιστές από τη μια τους κινηματίες βενιζελικούς αξιωματικούς και από την άλλη την αντιβενιζελική κυβέρνηση του Παναγή Τσαλδάρη.

Δράση κατά τη Γερμανική κατοχή
Κατά τη Μάχη της Κρήτης το Μάιο του 1941, είχε αναλάβει Διοικητής λόχου πολυβόλων και πολέμησε με τους άνδρες του από την 20-5-1941 μέχρι του πέρατος της μάχης εις την ευρύτερη περιοχή της Αγίας Κυδωνίας. Προκάλεσε σοβαρές απώλειες στους εισβολείς αλεξιπτωτιστές. Από τα πυρά των πολυβόλων του λόχου του, κατερρίφθησαν δύο αεροπλάνα.

Από το 1942 συμμετέχει στην οργάνωση της Εθνικής Αντίστασης. Το Δεκέμβριο του 1942 εντάχθηκε στη μονάδα 133 του Συμμαχικού Στρατηγείου Μέσης Ανατολής, με σκοπό να διοργανώσει και να διοικήσει αντάρτες και δίκτυο κατασκοπείας στην επαρχία Κυδωνίας του νομού Χανίων.

Το Φεβρουάριο του 1944 συνελήφθη από τους Γερμανούς, λόγω της αντιστασιακής δράσεως του, μαζί με άλλους αγωνιστές και όλοι μαζί μεταφερόντουσαν στις φυλακές Αγιάς. Όμως κατά τη διαδρομή δε δίστασε να πηδήσει από το αυτοκίνητο που τους μετέφερε και να διαφύγει, παρά το ότι βαλλόταν από τα πυρά των όπλων των συνοδών Γερμανών στρατιωτών και τελικά κατόρθωσε να σωθεί. Όλοι οι λοιποί εκτελέστηκαν.

Λίγο αργότερα, διοργάνωσε το Τάγμα Μαχητών, το οποίο αναγνωρίστηκε από το Συμμαχικό Στρατηγείο Μέσης Ανατολής ως «Τάγμα Μπελεγρή». Ως διοικητής του, έλαβε μέρος στις εξής μάχες:

 Στη μάχη των Κεραμιών την 28-9-1944, σε επίθεση που έκαναν οι Γερμανοί στην περιοχή.
 Στη μάχη της 15-10-1944 εις την περιοχή Φουρνέ – Μεσκλών, κατά την οποία αποκρούστηκε επίθεση των Γερμανών εναντίον του Τάγματός του. 

Για τη δράση του κατά τη μάχη αυτή, μετά από πρόταση του Ανεξαρτήτου Συντάγματος, η Στρατιωτική Διοίκηση Κρήτης έκανε εύφημο μνεία με Διαταγή της, τόσο για αυτόν, όσο και για συμπολεμιστές του.

Μετά από εντολή της Ελληνικής Κυβέρνησης του Καΐρου, όταν ιδρύθηκε το Ανεξάρτητο Σύνταγμα Χανίων, ανέλαβε τη Διοίκηση του ΙΙ Τάγματος, το οποίο διοίκησε μέχρι της 28-2-1945, οπότε μετατέθηκε και ανάλαβε διοικητής τάγματος στην 19η Ταξιαρχία Κρήτης.

Ο ταγματάρχης Ιωάννης Βελεγρής, αναγνωρίστηκε επίσημα από το Ελληνικό Κράτος, ως Αρχηγός ΕΑΟ Ανεξαρτήτου Τάγματος Κυδωνίας, διά του από 9-10-1952 Β.Δ. (ΦΕΚ 316/1952). 

Πέθανε το 1949. 

Έλληνες Αντιστασιακοί
Έλληνες αξιωματικοί του Στρατού Ξηράς
Βενιζελισμός
Μανώλης Θραψανιώτης

Ο Μανώλης Θραψανιώτης  είναι Έλληνας οδοντίατρος και πολιτικός. Εξελέγη βουλευτής Λασιθίου με το κόμμα του ΣΥΡΙΖΑ στις εκλογές του Σεπτεμβρίου του 2015.

Σταδιοδρομία 
Γεννήθηκε στις Τάπες Λασιθίου και σπούδασε Οδοντιατρική. Κατά τα φοιτητικά του χρόνια ανέπτυξε αντιδικτατορική δράση. Ήταν ιδρυτικό μέλος του Οδοντιατρικού συλλόγου Λασιθίου και είναι σήμερα εκπρόσωπος στην Ελληνική Οδοντιατρική Ομοσπονδία. 
Το 1989 εντάχθηκε στο Συνασπισμό και κατήλθε υποψήφιος με το κόμμα αυτό στις εκλογές του 1989 και του 1990. 
Ασχολήθηκε με τα κοινά στον Δήμο Αγίου Νικολάου και υπηρέτησε ως Αντιδήμαρχος με αρμοδιότητες στον πολιτισμό, τον Αθλητισμό την Προσχολική αγωγή καθώς και ως πρόεδρος τού Πολιτιστικού Οργανισμού του Δήμου. Δύο φορές, το 2010 και το 2014 ήταν υποψήφιος Αντιπεριφερειάρχης στο ψηφοδέλτιο του υποψήφιου Περιφερειάρχη Μιχάλη Κριτσωτάκη (Ριζοσπαστική Συνεργασία Κρήτης).
Στις εκλογές του 2007 ήταν υποψήφιος βουλευτής με τον ΣΥΡΙΖΑ, όπως και τον Ιανουάριο του 2015, χωρίς να εκλεγεί.  Έπειτα από τη διεξαγωγή των πρόωρων βουλευτικών εκλογών του Σεπτεμβρίου του 2015,  ο Μανώλης Θραψανιώτης έγινε ο δεύτερος εκλεγμένος βουλευτής της Αριστεράς στο Λασίθι, έπειτα από 57 χρόνια, όταν το 1958 είχε εκλεγεί με την ΕΔΑ ο Γεώργιος Παπαγεωργίου.

Παραπομπές 

Έλληνες οδοντίατροι
Βουλευτές Λασιθίου
Βουλευτές εκλεγμένοι με τον ΣΥΡΙΖΑ
Αμπιμαέλ Γκουσμάν

Ο Αμπιμαέλ Γκουσμάν (Manuel Rubén Abimael Guzmán Reynoso, 3 Δεκεμβρίου 1934-11 Σεπτεμβρίου 2021) γνωστότερος ως Γκονσάλο (Gonzalo),  ήταν πολιτικός από το Περού, ιδρυτής του Κομμουνιστικού Κόμματος Περού (γνωστού και ως ''Φωτεινό Μονοπάτι''), φιλόσοφος, ακαδημαϊκός στο Πανεπιστήμιο του Σαν Κριστόμπαλ. Υπήρξε ιδεολόγος και θεωρητικός του μαοϊσμού. Συνελήφθη από τις αστυνομικές αρχές το 1992 και κρατήθηκε σε υπόγειο κελί σε φυλακές υψίστης ασφαλείας επί 29 χρόνια. Στη νεαρή του ηλικία υπήρξε φανατικός βιβλιοφάγος, λάτρης του Ουίλλιαμ Σαίξπηρ και άριστος μαθητής, που πέρασε δεύτερος στο πανεπιστήμιο. Δοκίμασε να μπει στο κομμουνιστικό κόμμα του Περού, αλλά απορρίφθηκε επειδή δεν ήταν γιος εργατών. Θεώρησε την επανάσταση του Τσε Γκεβάρα ως αγροτική και όχι εργατική, χωρίς πάντως να την απορρίψει σαν αρνητική. Επίσης, λάτρευε τον Στάλιν και τον Μάο, ενώ θεωρούσε την επανάσταση του Φιντέλ Κάστρο ως ''προηγμένο αστικό κράτος''. Ήταν εχθρός του Χρουστσόφ. Το 1964 παντρεύτηκε την Αουγούστα Λα Τόρε, χωρίς όμως να καταφέρει να αποκτήσει κανένα παιδί. Το 1969 ίδρυσε το Κομμουνιστικό Κόμμα Περού, γνωστό όμως και ως Φωτεινό Μονοπάτι , καθώς υπήρχε ήδη ένα επίσημο Κομμουνιστικό Κόμμα.

Απεβίωσε σε ηλικία 86 ετών στις 11 Σεπτεμβρίου 2021.

Εξωτερικοί σύνδεσμοι 
Αμπιμαέλ Γκουσμάν (Γκονζάλο): Τα προβλήματα του έθνους
Interview with Chairman Gonzalo

Παραπομπές 

Πολιτικοί του Περού
Μαρξιστές θεωρητικοί
Περουβιανοί μαοϊστές
Περουβιανοί κομμουνιστές
Περουβιανοί επαναστάτες
Δημήτριος Βρεττάκος

Ο Δημήτριος Βρεττάκος (1933 -  8 Νοεμβρίου 2014) του Λεωνίδα ήταν Έλληνας δικηγόρος και πολιτικός.

Βιογραφικά στοιχεία 
Γεννήθηκε το 1933 στη Σπάρτη και σπούδασε νομικά.

Ασχολήθηκε με την πολιτική στην αρχή το 1958, στο πλευρό του Παναγιώτη Κανελλόπουλου, με το Ενωτικό Λαϊκό Κόμμα. Εξελέγη βουλευτής Β΄ Αθηνών με την Νέα Δημοκρατία (της οποίας υπήρξε ιδρυτικό στέλεχος) το 1974, το 1981 και το 1985 Στη συνέχεια προσχώρησε στη Δημοκρατική Ανανέωση του Κωστή Στεφανόπουλου. 

Από το 1977 ως το 1981 ήταν γενικός διευθυντής του ιδρύματος "Βασιλεύς Παύλος".

Απεβίωσε τον Νοέμβριο του 2014 στην Αθήνα και κηδεύτηκε από τον ιερό ναό του Αγίου Γεωργίου, στο Μαρούσι.

Παραπομπές 

Βουλευτές Β' Αθηνών
Βουλευτές εκλεγμένοι με τη Νέα Δημοκρατία
Ιωάννης Δαβάκης

Ο Ιωάννης Δαβάκης του Δικαίου (13 Νοεμβρίου  1907 - 31 Ιουλίου 1996) ήταν Έλληνας γιατρός και πολιτικός από τη Λακωνία , που διετέλεσε βουλευτής.

Σταδιοδρομία 
Γεννήθηκε το 1907 στη Λακωνία, σπούδασε ιατρική στο Πανεπιστήμιο των Αθηνών και ειδικεύτηκε στην παιδιατρική στο Παρίσι. Ο αδερφός του, Δημήτριος Δαβάκης, ήταν επίσης βουλευτής.

Εξελέγη βουλευτής Β΄ Αθηνών το 1974 με την Νέα Δημοκρατία συγκεντρώνοντας 19.864 ψήφους.

Απεβίωσε σε ηλικία 89 ετών τον Ιούλιο του 1996. Κηδεύτηκε το απόγευμα της 31ης Ιουλίου 1996 από τον ιερό ναό του Κοιμητηρίου Καλλιθέας.
Ήταν παντρεμένος με την Παναγιώτα Ιγγλέζου και είχαν 1 γιο και 1 κόρη. Άφησε συγγραφικό έργο.

Πηγές 

Έλληνες παιδίατροι
Βουλευτές Β' Αθηνών
Βουλευτές εκλεγμένοι με τη Νέα Δημοκρατία
Στενήμαχος Ημαθίας

Η Στενήμαχος (ή Χωροπάνι όπως τον αποκαλούν οι ντόπιοι) είναι χωριό της Ημαθίας που υπάγεται διοικητικά στον διευρυμένο Δήμο Νάουσας. Βρίσκεται σε υψόμετρο 153 μέτρων στους πρόποδες του όρους Βέρμιο, απλωμένη στον εύφορο κάμπο της Νάουσας. Βρίσκεται 7 χιλιόμετρα νοτιοανατολικά της Νάουσας, ενώ απέχει 13 χιλιόμετρα από την πρωτεύουσα του νομού Βέροια. Οι κάτοικοι της ασχολούνται κυρίως με την κτηνοτροφία και τη γεωργία αλλά και με την αμπελουργία.

Η παλαιά ονομασία του ήταν Διχαλεύρι. Μεταγενέστερα αποκαλούνταν Χωροπάνι και άλλαξε το 1953, όταν το χωριό ονομάστηκε Στενήμαχος, όπως και η βουλγαρική πόλη Ασένοβγκραντ της Ανατολικής Ρωμυλίας απ’ όπου και κατάγεται η πλειονότητα των κατοίκων του χωριού. Τη δεκαετία του 1960 η Στενήμαχος, όπως και η ευρύτερη περιοχή, γνώρισε σπουδαία βιομηχανική ανάπτυξη. Το 1967 λειτούργησε για πρώτη φορά ένα από τα διασημότερα οινοποιία της Ελλάδας, το οινοποιείο Μπουτάρη. Επίσης στη Στενήμαχο είχαν έδρα και άλλες βιομηχανικές μονάδες της Νάουσας, κυρίως κλωστοϋφαντουργίες. Στην περιοχή σώζονται τα ερείπια του παλιού οικισμού «Διχαλεύρι» και η οικία του «Γέρου Καρατάσου», διάσημου οπλαρχηγού στην επανάσταση της Νάουσας. 

Από το 1998 με το νόμο Καποδίστρια , το χωρίο ανήκει στο Δήμο Νάουσας. Σήμερα , αριθμεί περίπου 780 μόνιμους κατοίκους.

Προσωπικότητες 

 Αναστάσιος Καρατάσος, στρατηγός της Ελληνικής Επανάστασης του 1821

Παραπομπές

Δήμος Νάουσας
Χωριά του νομού Ημαθίας
Τάσος Κολοκυθάς

Ο Αναστάσιος Κολοκυθάς (1904 - 17 Μαρτίου 1979), του Αντωνίου, ήταν Έλληνας δικηγόρος και πολιτικός. Διετέλεσε βουλευτής Αθηνών από το 1958 ως το 1967 με τη Δημοκρατική Ένωση και με την Ένωση Κέντρου.

Βιογραφία 
Γνωστότερος ως Τάσος Κολοκυθάς, γεννήθηκε στα Χανιά το 1904. Σπούδασε Νομικά στο Πανεπιστήμιο των Αθηνών και άσκησε το δικηγορικό επάγγελμα στην Αθήνα. Εξελέγη βουλευτής Αθηνών πρώτα με την Δημοκρατική Ένωση (ΦΙ.Δ.Ε.) το 1956 και στη συνέχεια βουλευτής Β΄ Αθηνών στις εκλογές του 1963 με την Ένωση Κέντρου και επανεξελέγη στις εκλογές του 1964. Μετά τη Μεταπολίτευση πολιτεύτηκε με την Ένωση Κέντρου-Νέες Δυνάμεις, χωρίς επιτυχία, συγκεντρώνοντας 5.338 ψήφους.

Απεβίωσε στην Αθήνα τον Μάρτιο του 1979, σε ηλικία 75 ετών.  Κηδεύτηκε στις 18 Μαρτίου 1979 από τον ιερό ναό Αγίου Αλεξάνδρου Παλαιού Φαλήρου.
Ήταν παντρεμένος με την Α. Βαρδάκη και απέκτησαν 2 κόρες.

Πηγές

Βουλευτές Αθηνών
Βουλευτές Β' Αθηνών
Βουλευτές εκλεγμένοι με τη Δημοκρατική Ένωση (1956)
Βουλευτές εκλεγμένοι με την Ένωση Κέντρου
Έλληνες δικηγόροι
Κώστας Νάσης

Ο Κώστας Νάσ(σ)ης (1915 – 20 Αυγούστου 2007) ήταν Έλληνας επιχειρηματίας και πολιτικός της Αριστεράς.

Βιογραφία 
Γεννήθηκε στο χωριό Παρακάλαμος Ιωαννίνων το 1915 και καταγόταν από αγροτική οικογένεια. Πολέμησε στον Πόλεμο του 1940 και δραστηριοποιήθηκε με το Αγροτικό Κόμμα, του οποίου έγινε πρόεδρος. Για την αντιστασιακή και αντιδικτατορική του δράση εκτοπίστηκε και εξορίστηκε για περισσότερο από μία δεκαετία.
Εξελέγη ως ανεξάρτητος βουλευτής συνεργαζόμενος με το ΚΚΕ το 1981, στη Β΄ Αθηνών και αργότερα βουλευτής Επικρατείας από τις 27 Μαΐου 1986 (σε αντικατάσταση του παραιτηθέντος Μίκη Θεοδωράκη) ως τις 9 Ιουνίου 1989 (κατέστη ανεξάρτητος στις 26 Ιανουαρίου 1987). Η σύζυγός του, Χαρίκλεια, ήταν επίσης αγωνίστρια.
Υπήρξε πρόεδρος της Πανηπειρωτικής Ομοσπονδίας.

Παραπομπές 

Έλληνες βουλευτές επικρατείας
Βουλευτές εκλεγμένοι με το ΚΚΕ
Βουλευτές Β' Αθηνών
Στυλιανός Παπαδάκης

Ο Στυλιανός Παπαδάκης (1918 - Σεπτέμβριος 1992) ήταν Έλληνας επιχειρηματίας και πολιτικός.

Σταδιοδρομία 
Γιος του Σταύρου Παπαδάκη, ανέπτυξε επιχειρηματική δραστηριότητα.

Εντάχθηκε στην ΕΡΕ. Εξελέγη βουλευτής με το εν λόγω κόμμα το 1961 και μεταδικτατορικά με τη Νέα Δημοκρατία το 1974  συγκεντρώνοντας 18.111 σταυρούς προτίμησης.

Πέθανε σε ηλικία 74 ετών τον Σεπτέμβριο του 1992.

Παραπομπές 

Έλληνες επιχειρηματίες
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Βουλευτές Β' Αθηνών
Κρίστιαν Χόρεμποβ

Ο Κρίστιαν Πέντερσεν Χόρεμποβ (Christian Pedersen Horrebow, 15 Απριλίου 1718 – 15 Σεπτεμβρίου 1776) ήταν Δανός αστρονόμος του 18ου αιώνα. Πατέρας του ήταν ο επίσης αστρονόμος, καθηγητής του Πανεπιστημίου της Κοπεγχάγης, Πέντερ Χόρεμποβ, τον οποίο διαδέχθηκε στη θέση του διευθυντή του πανεπιστημιακού αστεροσκοπείου.

Ο Κρίστιαν Χόρεμποβ πιθανότατα ανεκάλυψε την περιοδικότητα των εμφανίσεων ηλιακών κηλίδων, παρότι αυτή η ανακάλυψη γενικώς αποδίδεται στον Γερμανό αστρονόμο Χάινριχ Σβάμπε. Επίσης, ήταν ένας από τους αστρόνομους που νόμισαν ότι είδαν τη Νηθ, έναν υποθετικό δορυφόρο της Αφροδίτης, παρατηρώντας τις διαβάσεις αυτού του πλανήτη μπροστά από τον Ήλιο.

Παραπομπές

Πηγές
 Astronomy in Denmark

Δανοί αστρονόμοι
Γεώργιος Κ. Παπακωνσταντίνου

Ο Γεώργιος Παπακωνσταντίνου (1929 - 24 Σεπτεμβρίου 1998) του Κωνσταντίνου ήταν Έλληνας δικηγόρος και πολιτικός. Την περίοδο 1989-93 ήταν γενικός γραμματέας των υπουργείων Υγείας και Πρόνοιας και Εθνικής Παιδείας και Θρησκευμάτων. Τιμήθηκε με τον Χρυσό Σταυρό του Τάγματος του Φοίνικα.

Σταδιοδρομία 
Γεννήθηκε στο Μεσολόγγι το 1929.  Σπούδασε νομικά και άσκησε το δικηγορικό λειτούργημα. Ήταν και νομικός σύμβουλος της Εκκλησίας της Ελλάδας.

Εξελέγη βουλευτής στη Β΄ Αθηνών για πρώτη φορά με τη Νέα Δημοκρατία το 1974 συγκεντρώνοντας 9.886 σταυρούς προτίμησης. Επανεξελέγη το 1977 με το ίδιο κόμμα.

Πέθανε σε τροχαίο δυστύχημα στην Κηφισιά το μεσημέρι της 24ης Σεπτεμβρίου 1998.

Παραπομπές 

Βουλευτές εκλεγμένοι με τη Νέα Δημοκρατία
Βουλευτές Β' Αθηνών